
**ΟΝΟΜΑ: ……………………………………………… ΗΜΕΡΟΜΗΝΙΑ: ………………………………………**

**ΓΛΩΣΣΑ- ΣΥΝΤΑΚΤΙΚΟ**

**ΧΡΟΝΙΚΕΣ ΠΡΟΤΑΣΕΙΣ- ΕΠΙΡΡΗΜΑΤΙΚΟΙ ΠΡΟΣΔΙΟΡΙΣΜΟΙ ΤΟΥ ΧΡΟΝΟΥ**

**Α. ΘΕΩΡΙΑ:**

* **Επιρρηματικοί προσδιορισμοί του χρόνου** ονομάζονται όλες εκείνες οι λέξεις, οι φράσεις ή οι προτάσεις που **εκφράζουν χρόνο (απαντούν στην ερώτηση « πότε; »)** και είτε λειτουργούν αυτόνομα ως απαντήσεις σε ερωτήσεις είτε προσδιορίζουν (συνοδεύουν) κάποια στοιχεία μέσα σε μια πρόταση.

**ΠΑΡΑΔΕΙΓΜΑΤΑ:**

1. Θα έρθει να μας δει **αύριο**. ( πότε; 🡪 «αύριο» )
2. Αγοράζει την εφημερίδα του **κάθε Κυριακή πρωί**. ( πότε; 🡪 «κάθε Κυριακή πρωί» )
3. **Μόλις τελειώσω το φαγητό μου,** θα διαβάσω. ( πότε; 🡪 «Μόλις τελειώσω το φαγητό μου» )

* **ΧΡΟΝΙΚΕΣ** ονομάζονται οι δευτερεύουσες προτάσεις που δηλώνουν **χρόνο** και εισάγονται με τους χρονικούς συνδέσμους ***αφού, όταν, ενώ, καθώς, αφότου, πριν, μόλις, προτού, όποτε, ώσπου, ωσότου, σαν****.*

Π.χ. ***Αφού πλύνω το πρόσωπό μου***, τρώω το πρωινό μου.

* **Οι χρονικές προτάσεις είναι ένας επιρρηματικός προσδιορισμός του χρόνου!**
* **Τα χρονικά επιρρήματα είναι επίσης επιρρηματικός προσδιορισμός του χρόνου!**

**Β. ΑΣΚΗΣΕΙΣ:**

**1. Να υπογραμμίσεις τις χρονικές προτάσεις:**

Όταν έρχεται η άνοιξη, τα λουλούδια ανθίζουν.

Μόλις φάω, θα πλύνω τα δόντια μου.

Η Πηνελόπη είδε ένα όμορφο όνειρο, ενώ κοιμόταν.

Πλύναμε τα πιάτα, αφού έφυγαν οι καλεσμένοι.

Πέταξε απ’ τη χαρά του, μόλις έμαθε τα ευχάριστα νέα.

Ώσπου να έρθεις, θα έχω τελειώσει το διάβασμα.

Καθώς πήγαινα στο σχολείο, συνάντησα τη φίλη μου τη Σοφία.

Θα καταλάβεις τι εννοώ, όταν μάθεις τα νέα.

Ενώ έκανε μπάνιο, η μητέρα του σιδέρωνε το πουκάμισο.

**2. Γράψε πέντε αγαπημένους σου χρονικούς συνδέσμους:**

**………………………………………………………………………………………………………………………………………………………………**

**3. Στις παρακάτω περιόδους να εντοπίσεις και να υπογραμμίσεις τους επιρρηματικούς προσδιορισμούς του χρόνου:**

1. Ξύπνησε νωρίς το πρωί κι άρχισε να ετοιμάζεται για τη δουλειά.
2. Γύρισε κουρασμένος αργά το βράδυ και δε μιλούσε σε κανέναν.
3. Αύριο θα πάμε στο γήπεδο με τον Τάσο.
4. Θα βγω στο μπαλκόνι, μόλις με πάρει τηλέφωνο.
5. Μετά το μάθημα θα πάμε βόλτα στο πάρκο.
6. Τα Χριστούγεννα πήγαμε εκδρομή στους Δελφούς και στην Αράχοβα.
7. Θα ξεκινήσω εντατικά μαθήματα Γαλλικής γλώσσας του χρόνου.
8. Θα φάω τα μακαρόνια, όταν πεινάσω.

Οι επιρρηματικοί προσδιορισμοί του χρόνου απαντούν στην ερώτηση

**« πότε; »**

1. Πιες το τσάι σου, πριν κρυώσει.

**4. Απάντησε στις ερωτήσεις:**

1. Σε ποια ερώτηση απαντούν οι επιρρηματικοί προσδιορισμοί του χρόνου;

ΑΠΑΝΤΗΣΗ: ……………………………………………………………………………………………………………………………………………………

1. Αν οι επιρρηματικοί προσδιορισμοί του χρόνου απαντούν στην ερώτηση «πότε;» , μπορείς να μαντέψεις σε ποια ερώτηση απαντούν οι επιρρηματικοί προσδιορισμοί του τόπου;

ΑΠΑΝΤΗΣΗ: ……………………………………………………………………………………………………………………………………………………

1. Τα επιρρήματα και οι χρονικές προτάσεις είναι επιρρηματικοί προσδιορισμοί του χρόνου;

ΑΠΑΝΤΗΣΗ: ……………………………………………………………………………………………………………………………………………………